"என் முதல் படம், '16 வயதினிலே'. இந்தக் கதைக்குத் தகுந்தமாதிரி 16 வயசு நடிகையைத் தீவிரமா தேடிக்கிட்டு இருந்த சமயம், மலையாளத்துல நடிச்சுக்கிட்டு இருந்த ஶ்ரீதேவியைப் பார்த்தேன். நான் ஒன்பதாம் வகுப்பு படிச்சுக்கிட்டு இருக்கும்போதே என மனசுல ஆழப் பதிஞ்சுபோன ஒரு ரியல் கேரக்டர், மயில். அந்தக் கேரக்டருக்கு 100% உழைப்பைக் கொடுத்து உயிர் கொடுத்தது, நடிகை ஶ்ரீதேவி. 'இந்தக் கேரக்டருக்கு ஒப்பனை தேவையில்லை. ஒரிஜினல் முகமாவே நடிக்கணும்'னு நான் சொல்ல, 'கொஞ்சமா மேக்அப் போட்டுக்குறேன் சார்'னு சொன்னார். மயில் கேரக்டருக்கு அவங்க உழைச்ச உழைப்பு, இன்னும் கண்ணுக்குள்ள இருக்கு. முழுப்படத்தையும் முடிச்சுட்டு பேக்அப் பண்ணும்போது ஶ்ரீதேவிக்கு அழுகை. 'ஏன் அழற?'னு கேட்டப்போ, 'இந்த இடத்தைவிட்டுப்போக மனசே இல்லை சார்'னு சொன்னா. ஒரு நடிகை, படப்பிடிப்பு தளத்தை சென்டிமென்ட்டா அணுகுனது, எனக்கு ஆச்சரியமா இருந்தது. அப்பேற்பட்ட நடிகை ஶ்ரீதேவி.